cyanic-selkie/wikianc huggingface dataset:
সিলেট সরকারি পাইলট উচ্চ বিদ্যালয়
বিংশ শতাব্দী
১৯০৩ সালে রায় সাহেব দুর্গা কুমার বসু স্বেচ্ছায় অবসর গ্রহণ করলে বৈকুণ্ঠনাথ ভট্টাচার্য বিদ্যালয়টির প্রধান শিক্ষক হিসেবে দায়িত্ব গ্রহণ করেন। ১৯১৮ সালে আরও একটি ভূমিকম্পে বিদ্যালয়টি ধ্বংসপ্রাপ্ত হয় এবং ১৯১৯ সালে বিদ্যালয়টি পুনঃস্থাপিত হয়। এটি ১৯২৬ সালে ভয়াবহ বন্যার ক্ষতিগ্রস্ত হয় এবং ১৯২৯ সালে শুধুমাত্র একটি ভবন ছাড়া পুরো বিদ্যালয়টি আগুনে পুড়ে যায়। ১৯৩৯ সালে দ্বিতীয় বিশ্বযুদ্ধের সময় বিদ্যালয় ভবনকে সৈনিকদের থাকার ক্যাম্প হিসেবে ব্যবহার করা হয় এবং সৈনিকরা চলে যাওয়ার পর বিদ্যালয়টির কাজ পুনরায় শুরু হয়। ১৯৬২ সালে আব্দুল ওয়াহিদ চৌধুরী প্রধান শিক্ষকের দায়িত্ব গ্রহণ করেন এবং বিজ্ঞানাগারের উন্নতি করান এবং শিক্ষকের সংখ্যা বৃদ্ধি করেন। ১৯৬৭ সালে তিনি চট্টগ্রাম বিভাগের সেরা প্রধান শিক্ষক হিসেবে নির্বাচিত হন । একই সালে বিদ্যালয়টির আমূল পরিবর্তনের কারণে তাকে "তমগা-ই-খেদমাত" পুরস্কার দেয়া হয়। ১৯৭১ সালে পাকিস্তানি সৈন্যরা বিদ্যালয়টিতে আগুন লাগিয়ে দেয়, অনেক গুরুত্বপূর্ণ তথ্যাদি ধ্বংস করে এবং বিভিন্ন বই পুস্তক জ্বালিয়ে দেয়।
ক্লাসের সময়সূচী
প্রভাতি শাখা: সকাল ৭:১০ টা - দুপুর ১১:৪৫ টা ।
কলেজে উন্নীতকরণ
২০১৩ সালে এটিকে কলেজে উন্নীত করার কথা হয়ে থাকলেও এখনো পর্যন্ত এটিকে কলেজে উন্নীতকরণ করা হয়নি ।
জো বয়েড
জো বয়েড (জন্ম ৫ আগস্ট ১৯৪২) একজন মার্কিন রেকর্ড প্রযোজক এবং লেখক। তিনি পূর্বে উইচসিসন প্রযোজনা সংস্থা এবং হ্যানিবাল রেকর্ডসের মালিক ছিলেন। বয়েড উল্লেখযোগ্যভাবে পিংক ফ্লয়েড, ফেয়ারপোর্ট কনভেনশন, স্যান্ডি ড্যানি, রিচার্ড থম্পসন, নিক ড্রেক, দ্য ইনক্রিডিবল স্ট্রিং ব্যান্ড, আর.ই.এম., বাস্টি বানিয়ান, জন এবং বেভারলে মার্টিন, মারিয়া মুলদৌর, কেট অ্যান্ড অ্যানা ম্যাকগ্যারিগল, বিলি ব্রাগ, ১০,০০০ ম্যানিয়াক্স এবং মুসিকাস—এর রেকর্ডিংয়ের উপর কাজ করেছেন।
প্রাথমিক জীবন
বয়েড ম্যাসাচুসেট্‌সের, বস্টনে জন্মগ্রহণ করেছিলেন এবং প্রিন্সটন, নিউ জার্সিতে বেড়ে উঠেছিলেন। তিনি কাপমফ্রেটে, নেক্টিকাটের পমফ্রেট স্কুলে পড়াশোনা করেছেন। হার্ভার্ড বিশ্ববিদ্যালয়ের শিক্ষার্থী থাকা অবস্থায় তিনি প্রথমে ব্লুজ শিল্পীদের সঙ্গীত প্রচারণায় জড়িত হন। স্নাতকোত্তর হওয়ার পরে, বয়েড তার সঙ্গীত প্রেরণা জর্জ ওয়েইনের একটি প্রযোজনা এবং সফরের ব্যবস্থাপক হিসেবে কাজ করেছিলেন, যা মাডি ওয়াটার্স, কোলম্যান হকিন্স, স্ট্যান গেটেজ এবং সিস্টার রোসেটা থার্পির সাথে কনসার্টের আয়োজন করতে বয়েডকে ইউরোপে নিয়ে গিয়েছিল। ১৯৬৫ সালে নিউপোর্ট ফোক উৎসবের শব্দ ব্যবস্থাপনার দ্বায়িত্বে ছিলেন, যখন বব ডিলান ইলাকট্রিক সঙ্গীতশিল্পীদের সমর্থিত একটি বিতর্কিত সেট বাজিয়েছিলেন।
লিথুয়ানিয়ার কাউন্টি
লিথুয়ানিয়ার অঞ্চলসমূহ ১০টি কাউন্টিতে (লিথুয়ানীয়: একবচন এপস্ক্রিটিস, বহুবচন এপস্ক্রিটাইস) বিভক্ত। কাউন্টিগুলি এর রাজধানীর নামে নামকরণ করা। সকল কাউন্টি ৬০টি পৌরসভায় (লিথুয়ানীয়: একবচন সাভাইভালদাইভে, বহুবচন সাভাইভালদাইভেস) বিভক্ত। এই ৬০টি পৌরসভার মধ্যে ৯টি শহর পৌরসভা, ৪৩টি জেলা পৌরসভা এবং ৮টি পৌরসভা। প্রতিটি পৌরসভা বিভিন্ন ওয়ার্ডে (লিথুয়ানীয়: একবচন সেনিউনিজা, বহুবচন সেনিউনিজোস) বিভক্ত। লিথুয়ানিয়ার এই অঞ্চল বিভাজন ১৯৯৪ সাল হতে কার্যকর এবং ২০০০ সালে ঈষৎ পরিবর্তিত।
২০১০ পর্যন্ত কাউন্টিগুলির প্রশাসন ও দায়িত্ব ভিলনিয়াসের কেন্দ্রীয় সরকার হতে কাউন্টি প্রশাসকদের (লিথুয়ানীয়: একবচন এপস্ক্রিটিস ভিরসিনিনকাস, বহুবচন এপস্ক্রিটিস ভিরসিনিনকাই) দেয়া হতো। কাউন্টি প্রশাসকদের প্রাথমিক দায়িত্ব ছিল অধীনস্থ পৌরসভাগুলিতে প্রচলিত আইন ও লিথুয়ানিয়ার সংবিধান অনুযায়ী সকল কর্মকাণ্ড নিশ্চিত করা। কাউন্টি প্রশাসকদের উপর বেশি ক্ষমতা অর্পিত ছিলনা। ১০টি কাউন্টির মাঝে ২টি কাউন্টিতে মাত্র ৪টি পৌরসভা আছে। সকল কাউন্টিতে আলাদা প্রশাসন না রাখার প্রস্তাব থাকায়, ২০১০ সালের ১ জুলাই কাউন্টি প্রশাসন ব্যবস্থা বাতিল করা হয়েছিল, তবে পরিসংখানিক ও প্রতিবেদন সংক্রান্ত কার্যক্রমের জন্য কাউন্টি গুলি এখনো বিদ্যমান।
মানচিত্র
এই মানচিত্রে লিথুনিয়ার সকল কাউন্টি এবং পৌরসভা দেখানো হয়েছে। আটটি শহর পৌরসভা এবং দুইটি পৌরসভা সংখ্যায় দেখানো হয়েছেঃ চিত্র:Municipalities_in_Lithuania.png
ল্যাঞ্জা সাহেলি
ল্যাঞ্জা সাহেলি (বৈজ্ঞানিক নাম: Pericrocotus ethologus) বা সিঁদুরে-লাল সাত সহেলি Campephagidae (ক্যাম্পেফ্যাজিডি) গোত্র বা পরিবারের অন্তর্গত Pericrocotus (পেরিক্রোকোটাস) গণের এক প্রজাতির ছোট পতঙ্গভূক পাখি। ল্যাঞ্জা সাহেলির বৈজ্ঞানিক নামের অর্থ পীতবর্ণের পাখির সদৃশ (গ্রিক: pere = খুব, krokotos = গাঢ় পীত রঙ; লাতিন: ethologus = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি।
উপপ্রজাতি
ল্যাঞ্জা সাহেলির মোট সাতটি উপপ্রজাতি সনাক্ত করা গেছে। উপপ্রজাতিগুলো হল:
ক্লাব ক্রিকেট
ক্লাব ক্রিকেট মূলত অপেশাদার হলেও আনুষ্ঠানিক ক্রিকেট খেলার একটি রূপ বলে পরিচিত। খেলার এই প্রতিযোগিতাগুলি সাধারণত সাপ্তাহিক ছুটির দিনে বা সন্ধ্যায় দলীয়ভাবে চালিত হয়। ক্রিকেটের আইন অনুসৃত হলেও এই খেলার ফর্ম্যাটে অনেক কিছু ভিন্নতা রয়েছে লক্ষ্য করা যায়। যেসব রাষ্ট্রে ক্লাব ক্রিকেট খেলা চলে সেগুলির মধ্যে প্রধান হল পাকিস্তান, ইংল্যান্ড, অস্ট্রেলিয়া, দক্ষিণ আফ্রিকা, শ্রীলঙ্কা, ওয়েস্ট ইন্ডিজ, নিউজিল্যান্ড, বাংলাদেশ, নেপাল, জিম্বাবুয়ে, কেনিয়া, আয়ারল্যান্ড, ওয়েলস, স্কটল্যান্ড, নেদারল্যান্ডস, হংকং এবং ভারত এর কয়েকটি বড় শহর। ক্যারিবিয়ান, ইউরোপ, এশিয়া, আফ্রিকা এবং অস্ট্রালেসিয়ার মতো মূলধারার ক্রিকেট খেলিয়ে অঞ্চল থেকে অভিবাসীদের বিশাল সম্প্রদায় বর্তমানে মার্কিন যুক্তরাষ্ট্র এবং কানাডায় বসবাস করেন ব'লে এখন ঐ দুই দেশেই ক্লাব ক্রিকেট খেলা হয়।
স্টিভ বুল্ড
স্টিফেন অ্যান্ড্রু বুল্ড (জন্ম ১৬ নভেম্বর ১৯৬২) একজন প্রাক্তন পেশাদার ইংরেজ ফুটবলার এবং ইউটোয়েন্টিথিজ প্রিমিয়ার লিগ দল আর্সেনাল এর প্রধান কোচ। খেলোয়াড় হিসাবে তিনি ১৯৮০ সাল থেকে ২০০০ সাল অবধি ডিফেন্ডার ছিলেন। বুল্ড তাঁর ফুটবল ক্যারিয়ার শুরু করেন তাঁর শহরতলির ক্লাব স্টোক সিটি দিয়ে। সেখানে তিনি তরুণ ডিফেন্ডার হিসাবে প্রভাবশালী খ্যাতি অর্জন করেন। তরুণ ডিফেন্ডার হিসাবে পটারদের সাথে সাতটি মরশুম কাটিয়ে এবং ইংলিশ ফুটবলের সর্বাধিক কাম্য সেন্টার ব্যাক হিসাবে অন্যতম হয়ে ওঠার পরে তিনি ১৯৮৮ সালে আর্সেনাল এ চলে আসেন। হাইবারি তে চলে আসার পর টনি অ্যাডামস, নাইজেল উইন্টারবার্ন এবং তাঁর প্রাক্তন স্টোক সতীর্থ লি ডিকসন এর সাথে দুর্দান্ত শক্তিশালী ব্যাক লাইন গড়ে তুলতে সক্ষম হন এবং তাঁরা নয়টি বড় সম্মান লাভ করেন । ১৯৯৯ সালে তিনি গানার্স ছেড়ে চলে যান এবং সান্ডারল্যান্ড এর সাথে তাঁর খেলার কেরিয়ার শেষ করেন।
ক্লাব ক্রিকেট
ফর্ম্যাট
ক্লাব ক্রিকেটে শনিবারের লিগ ক্রিকেট সবচেয়ে গুরুতর ফর্ম্যাট। খেলায় সাধারণত প্রতিটি দলের জন্য ৪০ থেকে ৬০ ওভারের মধ্যে সীমাবদ্ধ প্রতিযোগিতা থাকে। রান, উইকেট এবং ম্যাচটি "উইনিং ড্র" নাকি কোনও দলের সরাসরি জয় হয়েছে কিনা - তার উপর ভিত্তি করে বোনাস পয়েন্ট দেওয়া হয়। ক্রিকেটের এই ফর্ম্যাটটিতে অন্তর্ভুক্ত দলের খেলোয়াদের মধ্যে স্ট্যান্ডার্ড পৃথক পৃথক হয়। তাঁরা নিম্ন বিভাগে মাঝে-মধ্যের খেলোয়াড় থেকে সর্বোচ্চ লিগের পেশাদার এবং প্রাক্তন পেশাদার খেলোয়াড় হয়ে থাকেন।
স্টিভ বুল্ড
তাঁর খেলার কেরিয়ার শেষ হওয়ার মুখে বুল্ড আর্সেনাল এ আর্সেনাল একাডেমীর যুব দলের প্রধান কোচ হিসাবে সাফল্য লাভ করেন। দীর্ঘকাল দায়িত্বে থাকা প্যাট রাইস এর পরিবর্ত হিসাবে ২০১২-১৩ মরসুমের শুরুতে তাঁকে সহকারী ম্যনেজার পদে পদোন্নতি দেওয়া হয়েছিল।
ক্লাব ক্রিকেট
ফর্ম্যাট
বন্ধুত্বপূর্ণ ক্রিকেট প্রায়ই রবিবারে হয়। এই খেলাগুলি ঘোষণাপত্রের ক্রিকেট-অনুসারী আরও ঐতিহ্যবাহী ফর্ম্যাট অনুসরণ করে থাকে যেখানে পুরো ম্যাচের জন্য সময়সীমা বা ওভারের সংখ্যা - সাধারণত ৮০ থেকে ১২০ পর্যন্ত নির্ধারিত থাকে। তারপরে প্রথমে ব্যাটিং নেওয়া দলটি তাঁদের ইনিংসের ঘোষণা যথেষ্ট আগেভাগে করেন যাতে তাঁরা জয় ছিনিয়ে নিতে বিরোধী দলকে বল করে আউট করার পর্যাপ্ত সময় পান। এই ফর্ম্যাটের ক্রিকেটে বিস্তৃত বিভিন্নতা সাধারণত দেখা যায়। দ্বিতীয় ভাগের ব্যাটিং দল আক্রমণাত্মকভাবে মোট রান তাড়া করেন অথবা রক্ষণশীলভাবে ব্যাট করার চেষ্টা করেন এবং খেলাটি ড্র করে বাঁচান।
স্টিভ বুল্ড
স্টোক সিটি
স্টোক-অন-ট্রেন্ট-এ জন্মগ্রহণকারী বুল্ড ১৯৭৮ সালে স্কুল বালক হিসাবে তাঁর নিজ শহরের স্টোক সিটি তে স্বাক্ষর করেন এবং ১৯৮০ নভেম্বর মাসে পেশাদার ফুটবলার হন সেপ্টেম্বর ১৯৮১ সালে মিডলসব্রো এর কাছে ৩-২ ব্যবধানে পরাজিত হয়ে রাইট ব্যাক হিসাবে আত্মপ্রকাশ করেন। তবে তিনি দলে নিয়মিত জায়গা না পেয়ে ১৯৮২ সালের অক্টোবরে টর্ক ইউনাইটেড এ ধারে (লোন) গমন করেন এবং ব্রুস রিওচ দলের হয়ে নয়টি লিগ গেম খেলে প্রথম দলের অভিজ্ঞতা অর্জন করেন।
মিক মিলস পল ডাইসন এর পরিবর্ত হওয়ার ফলে বুল্ড সেন্টার ব্যাক এ ধীরে ধীরে নিয়মিত হয়ে ওঠেন। তিনি তাঁর নতুন অবস্থানে বুদ্ধিমত্তার সাথে দক্ষ হয়ে উঠেছেন প্রমাণিত হওয়ার সাথে সাথে তিনি "পটার্স" এর হয়ে তিনি প্রথম দলের নিয়মিত হয়ে ওঠেন। পিঠের চোট এবং তার কারণে অস্ত্রোপচারের জন্য ১৯৮৬–৮৭ মরসুমে তঁকে যুক্তিযুক্তভাবে স্টোক প্লে-অফ করা হয় ১৯৮৭–৮৮ মরসুম বুল্ড দ্বিতীয় বিভাগে সেরা ডিফেন্ডার হিসাবে সাধারণভাবে স্বীকৃত হয়ে ওঠেন। আর্সেনাল এবং এভারটন উভয়ই দলই তাঁদের রক্ষণ ভাগের জন্য যোগাযোগ করে। আলোচনার পরে বুল্ড আর্সেনালকে বেছে নেন এবং ট্রাইব্যুনালে তাঁর মূল্য নির্ধারিত হয়  £৩৯০,০০০ যা স্টোক এর দাবীর তুলনায় সামান্য ফি ছিল।
ক্লাব ক্রিকেট
ফর্ম্যাট
সান্ধ্য ক্রিকেট হ'ল ক্লাবের ক্রিকেটের সর্বনিম্ন আনুষ্ঠানিক ফর্ম্যাট এবং সেই পথে এই খেলায় অনেক নতুন নতুন খেলোয়াড়ের প্রবেশ ঘটে। এই প্রকার খেলার ২০-২০ সংস্করণ অনুসরণ করার প্রবণতা দেখা যায়। অতিরিক্ত সময় সাশ্রয়মূলক ব্যবস্থাসমূহের মধ্যে যেমন ৮-বলের ১৫ ওভার ব্যবহার করা এবং নো-বলে পুনরায় বল না করার ব্যবস্থা বিবেচনা (তখন স্ট্যান্ডার্ড ১ এর পরিবর্তে প্রতিটির জন্য ২ রান হিসাবে গণনা করা হয়) করা হয়। এই প্রকার সংস্করণটি অন্তর্ভুক্তির উপরও জোর দেয়। যেমন প্রতিটি বোলারকে ২ ওভারের মধ্যেই সীমাবদ্ধ রাখার মতো নিয়ম এবং ব্যাটসম্যান ২৫ রানে পৌঁছে যাওয়ার পরে অবসর নিয়ে সহ খেলোয়াড়দের খেলায় অংশ নিতে নিশ্চিত করা হয়।
স্ট্যান্ডার্ড
বেশিরভাগ খেলোয়াড় অপেশাদার হলেও প্রায়ই ক্রিকেট ক্লাবগুলি পেশাদারদের প্রশিক্ষক ও খেলোয়াড় হিসাবে নিয়োগ করে। তাঁদের মধ্যে অনেকেই থাকেন প্রথম-শ্রেণীর বা টেস্ট ক্রিকেট খেলোয়াড়। এছাড়াও চোট সারিয়ে ফিরে আসার জন্য প্রথম শ্রেণির খেলোয়াড়রা মাঝে মাঝে ক্লাব স্তরে ম্যাচ অনুশীলনে উপস্থিত থাকেন। উদাহরণস্বরূপ, শোয়েব আখতার ২০০৬ সালে পাকিস্তানের ইংল্যান্ড সফরে বার্কসওয়েল সি.সি. তে ছিলেন। এই ক্লাব বার্মিংহাম লীগ এ সুপরিচিত। একইভাবে ২০১৮-১৯ মরসুমে অস্ট্রেলিয়ান জাতীয় ক্রিকেট দল থেকে সাসপেনশন চলাকালে স্টিভ স্মিথ এবং ডেভিড ওয়ার্নার সিডনি গ্রেড ক্রিকেট এ খেলতেন।
সিজদা
সুজুদ (سُجود) বা সাজদাহ (سجدة) (সিজদা বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় সুবহানা রাব্বিয়াল আলা (سُبْحَانَ رَبِّيَ الْأَعْلَى) তসবিহ পড়তে হয়।
অন্যান্য ব্যবহার
কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই।
ডুবুরি (পাখি)
ডুবুরি বা ডুবালু (Little Grebe বা Dabchick; বৈজ্ঞানিক নাম:Tachybaptus ruficollis) ট্যাশিব্যাপটাস (Tachybaptus) গণের পোডিসিপেডিডি (Podicipedidae) গোত্রের অন্তর্গত একটি ছোট আকৃতির জলজ পাখি। এদের সাঁতার কাটা আর ডুব দেবার অস্বাভাবিক দক্ষতা থাকার কারণে নাম হয়েছে ডুবুরি। বিশাল এলাকা জুড়ে ডুবুরির আবাস হলেও এদের সংখ্যা কম এবং দিন দিন সংখ্যা কমেই যাচ্ছে। সারা দুনিয়ায় ৩ কোটি ১৫ লক্ষ বর্গ কিলোমিটার এলাকা জুড়ে প্রায় ৬ লাখ ১০ হাজার থেকে ৩৫ লাখ ডুবুরি রয়েছে।
শারীরিক গঠন
ডুবুরি ছোট গলা ও চোখা ছোট ঠোঁটবিশিষ্ট জলজ পাখি। দেখতে ক্ষুদে হাঁসের ছানার মত। দেহ অনেকটাই ডিম্বাকৃতির, গভীর পানিতে ডুব দেওয়ার উপযোগী। এর দৈর্ঘ্য ২৩ থেকে ২৯ সেন্টিমিটার। ডানার বিস্তার ৪০ থেকে ৪৫ সেন্টিমিটার। ওজন ১৫০ থেকে ২০০ গ্রাম। শীতকালে এদের একরকম আর অন্যান্য সময়ে সম্পূর্ণ অন্যরকম মনে হয়। স্ত্রী ও পুরুষ ডুবুরী দেখতে একই রকম।
স্বাভাবিক গঠন
ডুবুরির মাথা ও ঘাড়-গলার পেছন দিকটা কালো। মাথার কালো টুপি চোখকে ঘিরে রাখে। ঘাড়ের মাঝ বরাবর থেকে পিঠের দিক গাঢ় বাদামী। উপপ্রজাতিভেদে এই অংশটা কালোও হয়। লেজ অস্বাভাবিক ছোট। গলার সামনের অংশ ধূসর। দেহের শেষের দিক এবং লেজের উপরের অংশ ফোলানো-ফাঁপানো এবং ধূসর-বাদামী রঙের। দেহের নিচের দিক হালকা বাদামী। চোখের আইরিস উপপ্রজাতিভেদে বাদামী, লালচে-বাদামী, টকটকে লাল বা হলুদ। প্রজনন ঋতু ছাড়া অন্যান্য সময়ে ঠোঁটের উপরিভাগ কালো, নিম্নভাগ হলুদ। উপপ্রজাতিভেদে ঠোঁট সম্পূর্ণ কালোও হয়। তবে ঠোঁটের ডগার অল্প একটু অংশ সবসময়ই হলুদ বা সাদা থাকে। ঠোঁটের গোড়ায় ও চোখের সামনে একটি সাদা বা হলুদ অংশ থাকে। পা বেশ লম্বা ও গাঢ় সবুজাভ রঙের। পা অন্যসব জলজ পাখির মত লিপ্তপাদ নয়। দেহের পশ্চাদভাগে অবস্থিত। পায়ের অবস্থান ও গঠন পানিতে সাঁতার কাটা ও ডুব দেবার উপযোগী, সেকারণে ডাঙায় চলাফেরা করতে ডুবুরির বেশ কষ্ট হয়। তবে কদাচিৎ ডাঙায় ওঠে।
শীতকালীন গঠন
শীতকালে দেহের গাঢ় অংশগুলো আরও গাঢ় হয়। গলার সামনের অংশ ও গাল লালচে বাদামী বর্ণ ধারণ করে। দেহের ধূসরাভ অংশগুলো হালকা বাদামী ছাঁট ধারণ করে। ঠোঁটের ডগার সাদা বা হলুদ অংশটি আরও বড় ও স্পষ্ট হয়। ঠোঁটের নিচে একটি কালো অংশ দেখা যায়। শীতের শেষ দিকে আস্তে আস্তে রঙ ফ্যাকাসে হতে থাকে।
অপ্রাপ্তবয়স্ক ডুবুরি
অপ্রাপ্তবয়স্ক ডুবুরিরা পূর্ণবয়স্কদের তুলনায় ফ্যাকাসে বর্ণের। এদের ঠোঁট সম্পূর্ণ হলুদ থাকে। বয়স বাড়ার সাথে সাথে ঠোঁট কালচে ভাব ধারণ করে। এছাড়া গলার দু’পাশে হালকা সাদা-কালো ডোরা দেখা যায়।
উপপ্রজাতি
প্রধানত দেহের বর্ণ ও আকারের উপর ভিত্তি করে ডুবুরির মোট নয়টি উপপ্রজাতি শনাক্ত করা হয়েছে। এরা হল:
তবে ২০১০ সালে Tachybaptus ruficollisকে ভেঙে আরেকটি প্রজাতি Tachybaptus tricolor এর প্রস্তাব করা হয়েছে। নতুন প্রজাতি সৃষ্টির ভিত্তি হচ্ছে এদের তুলনামূলক বড় ঠোঁট ও বেশি গাঢ় নিম্নভাগ। তবে এই নতুন প্রজাতির প্রস্তাবনা সর্বত্র সমর্থিত হয়নি।
বিস্তৃতি
প্রায় সমগ্র ইউরোপ, সাহারা মরুভূমি ও কিছু মরু অঞ্চল ব্যতীত সমগ্র আফ্রিকা ও উত্তরাঞ্চল ব্যতীত সমগ্র এশিয়া ডুবুরির বিচরণস্থল। এসব অঞ্চলের কিছুকিছু জায়গায় এরা শীতকালে পরিযায়ী হিসেবে আসে। সম্ভবত পশ্চিম সাহারা থেকে ডুবুরিরা বিলীন হয়ে গিয়েছে। এছাড়া প্রধান আবাসের আশেপাশের দেশ অস্ট্রেলিয়া, ফারো দ্বীপপুঞ্জ, জিব্রাল্টার ও মঙ্গোলিয়ায় মাঝে মাঝে এদের দেখা যায়।
বিচরণ
ডুবুরিরা প্রধানত বিস্তীর্ণ বদ্ধ মিঠাপানির অমেরুদণ্ডী প্রাণী সম্বৃদ্ধ জলাভূমিতে বসবাস করে। এক্ষেত্রে জলাভূমির গভীরতা ১ মিটারের বেশি কখনোই হয় না। ডুবুরিরা তূণসম্বৃদ্ধ জলাভূমি বেশি পছন্দ করে, এক্ষেত্র তৃণসমূহ ভাসমান, অর্ধভাসমান বা ডুবন্ত হতে পারে। অর্থাৎ যেসব জলাশয়ে শাপলা, করচ, হোগলা, নলখাগড়া, বোতল গাছ, পদ্ম, লাল শাপলা, চাঁদমালা, পানিফল, শালুক ও নানা জাতের শ্যাওলা দেখা যায় সেসব জলাশয় এদের প্রিয় আবাসস্থল। সচরাচর বড় রাক্ষুসে মাছ সম্বৃদ্ধ জলাশয় এড়িয়ে চলে। এদের বিচরণস্থলের মধ্যে রয়েছে ছোট হ্রদ, পুকুর, বিল, খাল, বিশাল জলাশয়ের তৃণসম্বৃদ্ধ পাড়, ক্ষারীয় ও লোনাপানির হ্রদ, মৌসুমী জলাশয়, বন্যার প্রকোপযুক্ত এলাকা, কমস্রোতের নদী, জলাভূমি, উপযুক্ত সমুদ্র উপকূলীয় এলাকা এমনকি ধানক্ষেত। প্রজনন ঋতু ছাড়া অন্যান্য সময়ে এদের মোহনা অঞ্চলে এবং সমুদ্র উপকূলের যেসব স্থানে স্রোত কম ও আবাসনের ব্যবস্থা রয়েছে, সেসব স্থানেও দেখা যায়।
খাদ্যাভ্যাস
ডুবুরি মূলত মাংসাশী পাখি। জলজ পোকামাকড় ও তাদের লার্ভা, ফড়িং, মাছি, শামুক, ঝিনুক, গুগলি, চিংড়ি, ব্যাঙ, ব্যাঙাচি, উভচর প্রাণী ও তাদের লার্ভা আর কখনও কখনও ছোট মাছ (১১ সেন্টিমিটারের বড় নয়) এদের প্রধান খাবার। জলে ডুব দিয়ে বা পানি ছিটিয়ে শিকার ধরে। পানিতে ভাসমান পোকাও খায়।
চলাফেরা
ডুবুরিরা খুব ভাল সাঁতারু। একবার পানিতে ডুব দিয়ে ৫০ সেকেন্ড পর্যন্ত পানির নিচে এরা থাকতে পারে। পানির নিচে ডুব দিয়ে এরা ৩০ মিটার পর্যন্ত যেতে পারে। তবে এদের পা বিবর্তিত হয়ে পানিতে চলার উপযোগী বলে ডাঙায় হাঁটতে এদের খুব কষ্ট হয়। সচরাচর ওড়ে না। উড়লেও পানির উপর কয়েক কদম দৌড়ে গতির সঞ্চার করে, তারপর ডানা মেলে দেয়। বিপদ দেখলে পানিতে ডুব দেয় আর ডুবসাঁতার দিয়ে বহুদূরে সরে যায়। একই গণের অন্যসব প্রজাতির মত পানিতে খাড়াভাবে ভর দিয়ে ডানা ঝাঁপটায়। এরা একই সাথে নিশাচর ও দিবাচর, অর্থাৎ দিন-রাত ২৪ ঘণ্টা খাবারের সন্ধানে ঘুরে বেড়ায়। তবে মাঝে মধ্যে বিশ্রাম নেয়।
প্রজননের পরে এরা কিছু সময়ের জন্য উড়তে অক্ষম থাকে। এসময়ে এরা অনিয়মিতভাবে একটি বড় দলে খাদ্যবহুল জলাশয়ে চলাফেরা করে। এক একটি দলে সর্বোচ্চ ৭০০টির মত ডুবুরি থাকে। শীতকালে এরা প্রধানত একাকী বা ৫ থেকে ৩০ সদস্যের দলে ঘুরে বেড়ায়।
পরিযায়ন
বেশিরভাগ অঞ্চলে এরা স্থানিক, তবে কোন কোন অঞ্চলে এরা পরিযায়ী স্বভাবের। আফ্রিকায় ডুবুরিরা এক অঞ্চল থেকে আরেক অঞ্চলে যায় মূলত ঐ অঞ্চলে খাদ্যাভাবের কারণে বা অন্য অঞ্চলে বৃষ্টিপাত হলে ও মৌসুমী জলাশয়ের সৃষ্টি হলে। শীতের প্রকোপ বেশি হলে ইউরোপের কিছু কিছু অঞ্চল থেকে ডুবুরিরা পরিযায়ন ঘটায়।
ডাক
ডুবুরির ডাক অনেকটা প্রলম্বিত উইইট-উইইট-উইইট বা উইই-উইই-উইই। এদের ডাকের সাথে ঘোড়ার চিঁহি ডাকের বেশ মিল রয়েছে।
প্রজনন
ডুবুরিরা একই সঙ্গীর সাথে জীবন অতিবাহিত করে। এরা প্রায় সারা বছর ধরেই বংশবৃদ্ধি করে, গ্রীষ্মকালে বেশি করে। প্রজননকালীন সময়ে স্ত্রী পুরুষ উভয়ে যুগ্মভাবে নাচে। এসময়ে সবচেয়ে বেশি ডাকে।
বাসা
বড় জলাশয়ের প্রান্তে পানির উপর জলজ উদ্ভিদ একত্র করে একটি বড় ভাসমান বাসা বানায়। ভাসমান উদ্ভিদ, অন্য জলজ উদ্ভিদের পানির উপরের অংশ কিংবা জলাশয়সংলগ্ন গুল্মের ভাসমান ডাল বাসার ভিত্তিমূল হিসেবে কাজ করে। বাসার উপরেই প্রজননক্রিয়া সম্পন্ন করে।
ডিম
এরা ৪ থেকে ৬টি ডিম পাড়ে। নতুন পাড়া ডিম প্রথম প্রথম সাদা বা নীলাভ মনে হয়, তবে কয়েকদিন পর হলদে বা গাঢ় বাদামী বর্ণ ধারণ করে। স্ত্রী পুরুষ দু’জনেই তা দেয়। প্রতিবার বাসা ত্যাগের সময় বাসার বা পাশের পানা বা অন্যান্য উদ্ভিদ দিয়ে তড়িঘড়ি করে ডিম ঢেকে যায়। সেকারণে ডিম নোংরা দেখায়। এরপর যখন তারা বাসায় ফিরে তখন সেসব সরিয়ে আবার ডিমে তা দিতে বসে যায়।
সন্তান প্রতিপালন
১৯ থেকে ২০ দিন পর ডিম ফুটে ছানা বের হয়। ছানারা প্রথম দিকে কালো রঙের হয়। আস্তে আস্তে তাদের রঙ খোলে। বাবা-মার মত ছানারাও ভাল সাঁতারু। বাবা-মার সাথে সাথে ছানারা লাইন ধরে খাবার খুঁজে বেড়ায়। অনেকসময় ছানারা বাবা-মার পিঠে চড়ে ভেসে বেড়ায়। ৪৪ থেকে ৪৮ দিন বয়সে তারা উড়তে শেখে।
সংকরায়ন
ডুবুরিরা সাধারণত অন্য প্রজাতির সাথে প্রজননের মাধ্যমে সংকর সন্তানের জন্ম দেয় না। তবে যুক্তরাজ্যে অন্য প্রজাতির সাথে এদের সংকরায়নের কথা জানা যায়।
অস্তিত্বের সংকট
বার্ড ফ্লু রোগের অন্যতম সংক্রমক হিসেবে ডুবুরিকে ধরা হয়। সেকারণে ভবিষ্যতে এদের অস্তিত্ব চরম হুমকির সম্মুখীন হতে পারে বলে বিশেষজ্ঞদের ধারণা। এছাড়া বিভিন্ন দেশে নির্বিচারে শিকারের কারণে এদের অস্তিত্ব হুমকির সম্মুখীন।
বুরাইল নদী
বুরাইল নদী বাংলাদেশের উত্তর-পশ্চিমাঞ্চলের রংপুর জেলার একটি নদী। নদীটির দৈর্ঘ্য ৫৪ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুরাইল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৩।
শোলে
শোলে (शोले;, অর্থ "অঙ্গার") ১৯৭৫ সালের একটি হিন্দি-ভাষী অ্যাকশন-অ্যাডভেঞ্চার চলচ্চিত্র যা পরিচালনা করেছিলেন রমেশ সিপ্পী এবং প্রযোজনা করেছিলেন তার বাবা জি. পি. সিপ্পী। কাহিনী অনুসারে, দুই সাধারণ অপরাধী বীরু ও জয়কে (ধর্মেন্দ্র ও অমিতাভ বচ্চন) প্রাক্তন পুলিশ অফিসার নিযুক্ত করেন নিষ্ঠুর ডাকাত গব্বর সিংকে (আমজাদ খান) ধরবার জন্যে। হেমা মালিনী এবং জয়া ভাদুড়ি অভিনয় করেছেন বীরু ও জয়ের প্রণয়ী রূপে। শোলে ভারতের অন্যতম শ্রেষ্ঠ এবং ধ্রুপদী চলচ্চিত্র হিসেবে স্বীকৃত। ২০০২ সালে ব্রিটিশ ফিল্ম ইন্সটিটিউট প্রকাশিত সর্বকালের "শীর্ষ দশটি ভারতীয় চলচ্চিত্র" তালিকাতে এটি প্রথম স্থান পায়। ২০০৫ সালে ৫০তম ফিল্মফেয়ার পুরস্কারের বিচারকগণ এটিকে "৫০ বছরের শ্রেষ্ঠ চলচ্চিত্র" বলে অভিহিত করেন।
চলচ্চিত্রটিতে ওয়েস্টার্ন ধরনের অনেক উপাদান ছিল এবং এটি মসালা চলচ্চিত্রের একটি সংজ্ঞাবাচক উদাহরণ। বিখ্যাত ওয়েস্টার্ন সিনেমা 'ম্যাগনিফিসেন্ট সেভেন' ও 'ওয়ান্স আপন এ টাইম ইন ওয়েস্টে'র সাথে গল্পের প্রভুত মিল থাকলেও শোলে ভারতীয় চলচ্চিত্রের ইতিহাসে একটি মাইলফলক। পণ্ডিতগণ চলচ্চিত্রটির বেশ কয়েকটি থিমের কথা উল্লেখ করেছেন, যেমন রক্তারক্তি বা ভায়োলেন্সকে ভালোরূপে দেখানো, সামন্ততান্ত্রিক চিন্তাভাবনার সাথে সাদৃশ্য, সামাজিক ক্রমধারা এবং সংহত জবরদখলের মধ্যে বিতর্ক, বন্ধুত্বের বন্ধন, এবং একটি জাতীয় রূপক হিসেবে এর ভূমিকা। রাহুল দেববর্মণের তৈরি চলচ্চিত্রের মূল সাউন্ডট্র্যাক, এবং সংলাপ (পৃথকভাবে প্রকাশিত) একত্রে বিক্রির নতুন রেকর্ড গড়ে। চলচ্চিত্রের সংলাপগুলো এবং কয়েকটি চরিত্র খুবই জনপ্রিয় হয়, সাংস্কৃতিকভাবে অনেক অনুকরণ করা হয়, এবং তা ভারতের প্রতিদিনকার ভাষার অঙ্গ হয়ে ওঠে। ২০১৪ সালের জানুয়ারিতে থ্রিডি ফরম্যাটে শোলে মুক্তি দেয়া হয়।
কাহিনীসংক্ষেপ
দুই প্রানের বন্ধু বীরু (ধর্মেন্দ্র) ও জয় (অমিতাভ বচ্চন) বিভিন্ন সময় লোক ঠকিয়ে, চুরি করে বাউণ্ডুলে জীবন কাটায়। কোনো বিষয়ে দ্বিমত হলে তারা কয়েন টস করে সিদ্ধান্ত নিয়ে থাকে। তারা বহুবার জেল খেটেছে কিন্তু জেল পালাতে সিদ্ধহস্ত। এমনকি ইংরেজ জমানার জাঁদরেল জেলারকে ফাঁকি দিয়ে তারা পালিয়ে আসে। তাদের একবার গ্রেপ্তার করেছিলেন, অবসরপ্রাপ্ত পুলিশ ঠাকুর বলদেব সিং (সঞ্জীব কুমার)। তার মনে পড়ে একদল ডাকাতের সাথে অতীতে বলদেব সিং এর পক্ষ হয়ে লড়াই করেছে এই দুজনে চলন্ত ট্রেন থেকে। তিনি ব্যক্তিগতভাবে জানেন এই দুই আউট-ল বদমাস হতে পারে কিন্তু তারা বাহাদুর। গুলি চালনা, গায়ের জোরে তাদের সাথে এঁটে ওঠা ভার। একদিন তাদের ঠাকুর তলব করেন ও জানান যে রামগড়ের নামকরা ডাকাত গব্বর সিংকে ধরার জন্যে তাকে সাহায্য করতে। সরকার একাজে ₹ ৫০,০০০ রুপি পুরস্কার ঘোষণা করেছিল। আর গব্বরকে জীবিত ধরে আনতে পারলে ঠাকুর তাদেরকে আরো ₹ ২০,০০০ রুপে দেবার প্রতিশ্রুতি দেন। ঠাকুরের গ্রাম রামগড়ের কাছে ডাকাত সর্দার গব্বর (আমজাদ খান) ও তার সাথীরা অমানুষিক অত্যাচার চালায়। গ্রামবাসীদের ফসল ও আনাজপাতি লুঠ করে। জয় এবং বীরু ঠাকুরের আমন্ত্রনে রামগড় আসে। রাস্তায় টাংগাওয়ালী বসন্তী (হেমা মালিনী)র সাথে বীরুর হৃদ্যতা হয়। বীরু বাসন্তীর প্রেম ও সংশ্লিষ্ট হাস্যকৌতুক এই কাহিনীর অন্যতম উপজীব্য হয়ে ওঠে। অপরদিকে ঠাকুর বলদেবের বিধবা পুত্রবধূ রাধা (জয়া ভাদুড়ি) কে জয় পছন্দ করতে শুরু করে। সমাজের বাধা ও সংস্কারকে পরোয়া না করে ঠাকুর সাহেব নিজেও তাদের বিবাহ প্রস্তাব নিয়ে যান রাধার পিতৃগৃহে। ইতিমধ্যে জয় বীরুর সাথে একাধিকবার গব্বর বাহিনীর সম্মুখ যুদ্ধ হয়। গব্বরের দলবল মারা পড়তে থাকে, ক্ষতিগ্রস্ত হতে থাকে একছত্র সাম্রাজ্য এই দুই বাহাদুর ছেলের কাছে। হোলির দিন গব্বর বাহিনী গ্রাম আক্রমণ করে। গব্বর প্রায় ধরা পড়তে গিয়েও পালাতে সক্ষম হয় এবং আকস্মিকভাবে জয় ও বীরু জানতে পারে গব্বর অতীতে তাকে বন্দী করার প্রতিশোধ স্বরূপ ঠাকুর সাহেবের দুটি হাতই দেহ থেকে বিচ্ছিন্ন করে দিয়েছে, ঠাকুর পরিবারের প্রায় সমস্ত সদস্যকে সে নির্মমভাবে হত্যা করেছিল জেল থেকে পালাবার পরই। এই হলো ঠাকুর-গব্বর শত্রুতার ইতিহাস। একদিন গব্বরের লোকেরা বসন্তীকে ধরে নিয়ে গেলে বীরু তাদের পিছু নেয় এবং ডাকাতদলের হাতে বন্দী হয়। ডাকাত সাম্ভা যখন বন্দীকে খুন করতে উদ্যত তখনই পাহাড়ের ওপর থেকে নিখুঁত নিশানায় তাকে গুলি করে হত্যা করে জয়। কিছু গোলাগুলির পর জয়- বীরু-বাসন্তী ডাকাতদের খপ্পর থেকে পালাতে সক্ষম হলেও জয় জানায় তিনজনে একটি ঘোড়ায় পালানো যাবেনা। সে বসন্তীকে গ্রামে রেখে কার্তুজ সহ ফিরে আসতে নির্দেশ দেয় বীরুকে। সিদ্ধান্ত নিতে টস করা হয় এবং প্রতিবারের মত জয় টসে জেতে কারণ কয়েনের দুটি দিকই হেড, যা জয় একাই জানতো। অভিন্নহৃদয় বন্ধুকে বীরু বাধ্য হয়ে রেখে যায়, এবং ডাকাতদলের সাথে গুলি বিনিময় করতে করতে একসময় জয় মারাত্মক আহত হয়। বীরু ফিরে এসে দেখে জয় মৃতপ্রায় এবং নিজের জীবন দিয়ে তাকে বাঁচিয়ে দিয়েছে। বীরু একাকী গব্বরের আস্তানায় হানা দিয়ে তাকে মারতে উদ্যত হলে আবির্ভূত হন ঠাকুর যিনি জানান গব্বরকে তিনি জ্যান্ত চান। এবং পায়ের কাঁটাওয়ালা জুতো দিয়ে গব্বরকে আঘাত করেন। গব্বরকে প্রায় খুন করতে উদ্যত এমন সময় পুলিশ এসে ডাকাত সর্দারকে গ্রেপ্তার করে। পুলিশ অফিসার জানান, আইন নিজে হাতে তোলা ঠাকুর সাহেবের উচিত নয় কারণ তিনি এমন একজন সৎ, আদর্শ অফিসার ছিলেন যার উদাহরণ আজো দেওয়া হয়ে থাকে। বন্ধুকে হারিয়ে বীরু ফেরার ট্রেন ধরে রামগড় থেকে। ট্রেনে উঠে নাটকীয় ভাবে সে দেখে বসন্তী সেখানে তার জন্যে অপেক্ষা করছে আগে থেকেই।
পুরস্কার
ফিল্মফেয়ার পুরস্কার
বেঙ্গল চলচ্চিত্র সাংবাদিক সমিতি পুরস্কার (হিন্দি শাখা)
জুলফিকার আহমেদ
জুলফিকার আহমেদ (ذوالفقار احمد; জন্ম: ২২ নভেম্বর, ১৯২৬ - মৃত্যু: ৩ অক্টোবর, ২০০৮) তৎকালীন ব্রিটিশ ভারতের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, পাকিস্তান ইন্টারন্যাশনাল এয়ারলাইন্স ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
লাহোরের ইসলামিয়া কলেজে অধ্যয়ন করেছেন তিনি। ১৯৪৭-৪৮ মৌসুম থেকে ১৯৬৪-৬৫ মৌসুম পর্যন্ত জুলফিকার আহমেদের প্রথম-শ্রেণীর খেলোয়াড়ী জীবন চলমান ছিল। মূখ্যতঃ অফ স্পিন বোলিং করতেন। পাশাপাশি, নিচেরসারিতে কার্যকরী ব্যাটসম্যান হিসেবে জুলফিকার আহমেদের সুনাম ছিল।
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন জুলফিকার আহমেদ। ২৩ অক্টোবর, ১৯৫২ তারিখে লখনউয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১১ অক্টোবর, ১৯৫৬ তারিখে করাচীতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৫২-৫৩ মৌসুমে ভারতে তাদের উদ্বোধনী টেস্ট সিরিজে অংশগ্রহণকারী অন্যতম সদস্য ছিলেন। লখনউয়ে তার টেস্ট অভিষেক পর্ব সম্পন্ন হয়। ১৯৫৪ সালে ইংল্যান্ড গমন করেন। ১৯৫৫-৫৬ মৌসুমে সফরকারী নিউজিল্যান্ড ও ১৯৫৬-৫৭ মৌসুমে অস্ট্রেলিয়া দলের বিপক্ষে নিজ দেশে মুখোমুখি হন। সব মিলিয়ে অংশগ্রহণকৃত নয় টেস্ট থেকে দুইশত রান ও ২০ উইকেট পেয়েছেন। ওভালে দশ নম্বরে ব্যাটিং নেমে মহামূল্যবান ৩৪ রান তুলে পাকিস্তানের প্রথম টেস্ট বিজয়ে অসাধারণ ভূমিকা রাখেন।
নিউজিল্যান্ডের মুখোমুখি
হৃদযন্ত্রক্রীয়ায় আক্রান্ত হন। অতঃপর ৩ অক্টোবর, ২০০৮ তারিখে ৮১ বছর বয়সে লাহোরের সম্মিলিত সামরিক হাসপাতালে জুলফিকার আহমেদের দেহাবসান ঘটে। মৃত্যুকালীন মোহাম্মদ আসলামের পর তিনি পাকিস্তানের দ্বিতীয় বয়োজ্যেষ্ঠ টেস্ট ক্রিকেটারের মর্যাদা লাভ করেছিলেন।
উম্মেদ সিং মাহরা
ক্যাপ্টেন উম্মেদ সিং মাহরা, এসি (২১ জানুয়ারী ১৯৪২ – ০৬ জুলাই ১৯৭১) উত্তরাখণ্ডের আলমোড়া জেলায় জন্মগ্রহণ করেছিলেন। ১৯৬৭ সালে তিনি ইন্ডিয়ান মিলিটারি একাডেমি থেকে স্নাতক হন এবং রাজপুতানা রাইফেলসে কমিশন লাভ করেন।
১৯৭১ সালের জুলাইয়ে, তিনি নাগাল্যান্ডে একটি বিদ্রোহী গোষ্ঠীর সদর দফতরের বিরুদ্ধে একটি অভিযানকারী দলের নেতৃত্ব দেন। দফায় দফায় আহত হওয়া সত্ত্বেও, তিনি অভিযানের নেতৃত্ব অব্যাহত রেখেছিলেন যা প্রচুর পরিমাণে অস্ত্র, গোলাবারুদ এবং গুরুত্বপূর্ণ নথি জব্দ করেছিল। অভিযান থেকে ফিরে এসে তার আহত অবস্থায় তিনি শহীদ হন। তিনি ভারতের সর্বোচ্চ শান্তিকালীন সামরিক পুরস্কার অশোক চক্রে ভূষিত হয়েছিলেন।
কুতুবপুর ইউনিয়ন, শিবচর
কুতুবপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৬৩টি গ্রাম নিয়ে গঠিত। কুতুবপুর ইউনিয়নের উপর দিয়ে পদ্মা নদীর শাখা প্রবাহিত হয়েছে।
ভৌগোলিক উপাত্ত
কুতুবপুর ইউনিয়নের মোট আয়তন ৩,৭৭৫ একর বা ১৫.২৮ বর্গ কিলোমিটার।। গ্রামের সংখ্যা ৬৩টি। ঘরবাড়ির সংখ্যা ৩,৮০২টি।
শিক্ষা
২০১১ সালের হিসেব অনুযায়ী কুতুবপুর ইউনিয়নের সাক্ষরতার হার ৩৭.৭% (পুরুষ ৩৮.৪%, মহিলা ৩৬.৭%)।
মার্শাল রোজেনবার্গ
মার্শাল বার্টরাম রোজেনবার্গ (০৬ অক্টোবর, ১৯৩৪) –  ০৭ ফেব্রুয়ারি, ২০১৫) একজন আমেরিকান মনোবিজ্ঞানী, মধ্যস্থতাকারী, লেখক এবং শিক্ষক। ১৯৬০ দশকের শুরুর দিকে তিনি অহিংস যোগাযোগ বিষয়টির সূত্রপাত করেন। এই যোগাযোগের মাধ্যমে তিনি সামাজিকভাবে অংশীদারত্বকে গুরুত্ব দিয়ে মানুষের মধ্যে সম্পর্ক তৈরির ভিন্নমাত্রিক প্রক্রিয়া নিয়ে গবেষণা করেন। তিনি শান্তিস্থাপনকারী হিসাবে বিশ্বব্যাপী কাজ করেন। ১৯৮৪ সালে তিনি ননভায়োলেন্ট কমিউনিকেশন সেন্টার অলাভজনক সংস্থা  হিসেবে  প্রতিষ্ঠা করেন।
চলমান প্রোগ্রামিং ভাষা
কম্পিউটার বিজ্ঞানের পরিভাষায় চলমান প্রোগ্রামিং ভাষা (Dynamic programming language) বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়।
চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)।
উদাহরণ
জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়:
শোলে (১৯৮৪-এর চলচ্চিত্র)
সাউন্ডট্র্যাক
চলচ্চিত্রের সুর রচনা করেছিলেন সঙ্গীতশিল্পী ওয়াজাহাত আত্তার; গীতিকার ছিলেন খাজা পারভেজ এবং ওয়ারিস লুধিয়ানভী; প্লেব্যাক গায়ক ছিলেন:
ল্যারি ওয়াল
ল্যারি ওয়াল (Larry Wall) (জন্ম: ২৭শে সেপ্টেম্বর, ১৯৫৪) একজন প্রোগ্রামার, ভাষাবিজ্ঞানী ও লেখক। তিনি ১৯৮৭ সালে পার্ল প্রোগ্রামিং ভাষা উদ্ভাবনের জন্য বিখ্যাত। ওয়াল ১৯৭৬ সালে সিয়াটল প্যাসিফিক বিশ্ববিদ্যালয় থেকে স্নাতক ডিগ্রি লাভ করেন।
মাদবরেরচর ইউনিয়ন
ভৌগোলিক উপাত্ত
মাদবরেরচর ইউনিয়নের মোট আয়তন ৫,২৫২ একর বা ২১.২৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,৪১১টি।
এ ইউনিয়নে হাট-বাজার রয়েছে ৫টি। মসজিদের সংখ্যা ১৩০টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী মাদবরেরচর ইউনিয়নের ৫,৪১১টি পরিবারে মোট জনসংখ্যা ২৬,০৫৮ জন এবং প্রতি বর্গ কিলোমিটারে ১২২৬ জন লোক বাস করে। এদের মধ্যে ১২,৯৭৪ জন পুরুষ ও ১৩,০৮৪ জন মহিলা এবং লিঙ্গ অনুপাত ৯৯। মুসলিম ধর্মালম্বী ২৫,৩৯২ জন, হিন্দু ধর্মালম্বী ৬৬৩ জন ও বৌদ্ধ ধর্মালম্বী ৩ জন।
শিক্ষা
২০১১ সালের হিসেব অনুযায়ী মাদবরেরচর ইউনিয়নের সাক্ষরতার হার ৪৩.৭% (পুরুষ ৪৩.৮%, মহিলা ৪৩.৬%)। এ ইউনিয়নে ৩টি মাধ্যমিক বিদ্যালয়, ৮টি মাদ্রাসা এবং ৮টি সরকারি প্রাথমিক বিদ্যালয় রয়েছে।
আফগানিস্তান আমিরাত
আফগানিস্তান আমিরাত বা আফগান আমিরাত (د افغانستان امارت দ্য আফগানিস্তান আমারাত) ছিল বর্তমানে আফগানিস্তানে অবস্থিত একটি আমিরাত। দুররানি সাম্রাজ্য থেকে এই আমিরাত জন্মলাভ করে। মধ্য এশিয়ায় আধিপত্যের জন্য রুশ সাম্রাজ্য ও যুক্তরাজ্যের মধ্যে সংঘটিত গ্রেট গেম রাষ্ট্রের ইতিহাসে প্রভাব বিস্তার করেছে। এই যুগে দক্ষিণ এশিয়ায় ইউরোপীয় ঔপনিবেশিক স্বার্থ বৃদ্ধি পেয়েছে। আমিরাতের সাথে শিখ সাম্রাজ্যের যুদ্ধ হয়। পরে ব্রিটেনের সাথে প্রথম ইঙ্গ-আফগান যুদ্ধ সংঘটিত হয়েছে। এতে ব্রিটিশরা জয়ী হলেও যুদ্ধে তাদের প্রাথমিক উদ্দেশ্য পূরণ হয়নি। দ্বিতীয় ইঙ্গ-আফগান যুদ্ধের সময় ব্রিটিশরা আফগানদের পরাজিত করে এবং আফগানিস্তানের বৈদেশিক বিষয়াদির নিয়ন্ত্রণ নিতে সক্ষম হয়। তৃতীয় ইঙ্গ-আফগান যুদ্ধের পর স্বাক্ষরিত ইঙ্গ-আফগান চুক্তির পর আমির আমানউল্লাহ খান খান এসকল বিষয় আফগানিস্তানের হাতে তুলে নিতে সক্ষম হন।
ইতিহাস
প্রতিষ্ঠার কয়েকবছর পর ১৮৩৭ খ্রিষ্টাব্দে প্রথম ইঙ্গ-আফগান যুদ্ধ শুরু হয়। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছে। যুদ্ধের সময় ব্রিটেন আফগানিস্তানের উপর আধিপত্য স্থাপন করতে সক্ষম হয়। ফলে রুশরা এই অঞ্চলে অগ্রসর হতে পারেনি। যুদ্ধে ব্রিটিশরা সাময়িকভাবে বিজয় লাভ করেছিল। পরে ব্রিটিশরা ফিরে আসে এবং দোস্ত মুহাম্মদ খান আমির হন।
১৮৬৩ খ্রিষ্টাব্দে দোস্ত মুহাম্মদ খান মারা যাওয়ার পর তার পুত্র শের আলি খান তার উত্তরসুরি হন। তিন বছর পর তার বড় ভাই মুহাম্মদ আফজাল খান তাকে ক্ষমতাচ্যুত করেন। ১৮৬৮ খ্রিষ্টাব্দে শের আলি খান পুনরায় ক্ষমতায় আসেন। ক্ষমতা পাওয়ার পূর্বে তিনি কিছুকাল রাশিয়ায় নির্বাসনে ছিলেন। তার আমির হওয়ার পর ব্রিটিশদের সাথে দ্বন্দ্ব্ব বৃদ্ধি পায় এবং দ্বিতীয় ইঙ্গ-আফগান যুদ্ধ শুরু হয়। তিনি কাবুল ত্যাগ করতে বাধ্য হন। এরপর ১৮৭৯ খ্রিষ্টাব্দে তিনি মাজারে শরিফে মারা যান। তার উত্তরসুরি মুহাম্মদ ইয়াকুব খান ব্রিটিশদের সাথে গান্দমাকের সন্ধি স্বাক্ষর করেছিলেন। এর ফলে আফগানিস্তানের বৈদেশিক বিষয়াদিতে ব্রিটিশদের নিয়ন্ত্রণ স্থাপিত হয়। ১৮৯৩ খ্রিষ্টাব্দে আবদুর রহমান খানের শাসনামলে ডুরান্ড লাইন প্রতিষ্ঠা হয় যার মাধ্যমে প্রভাবাধীন অঞ্চল নির্ধারিত হয়েছিল। এই লাইনটি এখনো কার্যকর রয়েছে।
আবদুর রহমান খান কয়েকটি রাজনৈতিক উত্থান দমন করেছেন। ১৯০১ খ্রিষ্টাব্দে তার মৃত্যুর পর তার পুত্র হাবিবউল্লাহ খান আমির হন। তিনি আফগানিস্তানের আধুনিকায়ন করতে চেয়েছিলেন। প্রথম বিশ্বযুদ্ধের সময় জার্মান ও তুর্কি প্রচেষ্টা সত্ত্বেও তিনি আফগানিস্তানকে নিরপেক্ষ রাষ্ট্র হিসেবে বজায় রেখেছিলেন। ১৯১৯ খ্রিষ্টাব্দে তিনি নিহত হন।
হাবিবউল্লাহ খানের পর নাসরুল্লাহ খান আমির হন। হাবিবউল্লাহ খানের পুত্র আমানউল্লাহ খান তার বিপক্ষে দাঁড়ান এবং ক্ষমতা গ্রহণ করেন।   তৃতীয় ইঙ্গ-আফগান যুদ্ধের পরে রাওয়ালপিন্ডির সন্ধি স্বাক্ষরিত। এরপর ব্রিটিশরা আফগানিস্তানকে স্বাধীন হিসেবে মেনে নেয়। আমানউল্লাহ খান দেশের সংস্কার চালু রাখেন। ১৯২৬ খ্রিষ্টাব্দে তাকে বাদশাহ ঘোষণা করা হয় এবং আফগানিস্তান রাজতন্ত্র প্রতিষ্ঠিত হয়।
২০১৫ আইসিসি আফ্রিকা টুয়েন্টি২০ চ্যাম্পিয়নশিপ
২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া, তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।
এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র
এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র (সিআইআরডিএপি বা সিরডাপ) বাংলাদেশ কেন্দ্রিক আন্ত-রাষ্ট্রীয় সংস্থা, এবং এর লক্ষ্য হল পল্লী উন্নয়ন ও দারিদ্র বিমোচন। ৬ জুলাই ১৯৭৯ সালে এশিয়া ও প্রশান্ত মহাসাগরীয় অঞ্চলের দেশ ও জাতিসংঘ-এর খাদ্য ও কৃষি সংস্থা (এফএও) সদস্যদের ৬টি দেশের সমন্বয়ে প্রাথমিকভাবে এটি গঠিত হয়।
এর সদরদপ্তর ঢাকাস্থ চামেলী ভবন এবং ফিজির তেভিতা বসিওয়েকা এই প্রতিষ্ঠানটির প্রেসিডেন্ট-ডিরেক্টর।
হাসান রেজা খান
হাসান রেজা খান (উর্দু: حسن رضا خان, জন্ম: ৪ রবিউল আউয়াল ১২৭৬ হিজরি বা ১ অক্টোবর ১৮৫৯ সাল - ২২ রমজান ১৩২৬ হিজরি বা ১৮ অক্টোবর ১৯০৮) কাদেরী বরকতী বেরলভী ছিলেন ইসলামের একজন সুপরিচিত ধর্মীয় বিদ্বান এবং কবি। তিনি ছিলেন ইমাম আহমদ রেজা খান কাদেরী বেরলভীর ছোট ভাই। তাঁর খ্যাতির অন্যতম কারণ হল না'তের উপর তাঁর রচিত লেখা "জাউক-এ-না'ত", শাহেনশাহে সোখান তাঁর অন্যতম উপাধি।
নেথমি রোশেল
নেথমি নিশেকা রোশেল রজার্স (জন্ম ৬ নভেম্বর ১৯৯৮) (නෙත්මි නිෂේකා රොශෙල්) নেথমি রোশেল নামে অধিক পরিচিত, একজন শ্রীলঙ্কান অভিনেত্রী এবং মডেল।    তার প্রথম টেলিভিশন উপস্থিতি ছিল টেলিড্রামা সাক্কারানে এবং তার পরে দেওয়ানি ইনিমাতে অক্ষের ভূমিকায় অভিনয় করেছিলেন, যা তাকে জনসাধারণের দৃষ্টি আকর্ষণ করেছিল। তার প্রথম চলচ্চিত্রে অভিনয় ছিল আদারানেয়া প্রার্থনায় পারমি, যা 2022 সালে আন্তর্জাতিক এবং অভ্যন্তরীণভাবে মুক্তি পায়, যা সমালোচকদের কাছ থেকে ইতিবাচক পর্যালোচনার জন্য উন্মুক্ত হয়।
হাসান রেজা খান
জন্ম
মোহাম্মদ হাসান রেজা খান ১২৭৬ হিজরির ৪ রবিউল আউয়াল, ১ অক্টোবর ১৮৫৯ সালে ভারতের উত্তর প্রদেশের বেরেলী শরীফের সওদাগরা মহল্লায় জন্মগ্রহণ করেন। তার পিতার নাম হযরত নকী আলী খান।
নেথমি রোশেল
জীবনের প্রথমার্ধ
নেথমি নিশেকা রোশেল রজার্স ১৯৯৮ সালের ৬ নভেম্বর কলম্বো, শ্রীলঙ্কায় জন্মগ্রহণ করেন। তিন ছোট ভাইবোনের মধ্যে জ্যেষ্ঠ, তিনি বোমিরিয়া সেন্ট্রাল কলেজে পড়েন এবং স্নাতক শেষ করার পরে, শ্রী জয়বর্ধনেপুরা বিশ্ববিদ্যালয়ে পড়াশোনা করেন। ২০১৯ সালে, তিনি জাথিকা রূপবাহিনী আউরুদু কুমারিয়াতে প্রথম স্থান অর্জন করেন, এবং "মিস ফটোজেনিক ২০১৯" শিরোনাম পান।
হাসান রেজা খান
শিক্ষা এবং আনুগত্য (বায়াত)
তিনি তাঁর পিতা এবং বড় ভাই থেকে পড়াশোনা করেছিলেন। তিনি হযরত কুতুবুল এরশাদ, সিরাজ-উল-আউলিয়া সৈয়দ আবুল হাসান হোসাইন আহমদ নূরী কাদরী বরকতীর কাছে আনুগত্যের (বায়াত) অঙ্গীকার করেন এবং খেলাফতের সনদ অর্জন করেন। নাত আবৃত্তিতে তাঁর শিক্ষক মাওলানা আহমদ রেজা খান।
নেথমি রোশেল
জীবনের প্রথমার্ধ
বর্তমানে, তিনি উচ্চ শিক্ষা গ্রহণের পাশাপাশি একজন অভিনেত্রী, মডেল এবং একজন ব্র্যান্ড অ্যাম্বাসেডর হিসেবে কাজ করছেন।
হাসান রেজা খান
বই
তার বিখ্যাত কয়েকটি বই:
মৃত্যু
তিনি জ্বরে ভুগছিলেন, তাই তিনি ২২ রমজান ১৩২৬ হিজরি ১৮ অক্টোবর ১৯০৮ সালে ৫০ বছর ছয় মাস বয়সে মৃত্যুবরণ করেন। আ'লা হযরত ইমাম আহমদ রেজা খান বেরলভী তার নামাজে জানাযার ইমামতি করেন। তাকে বেরেলি শরীফে তার মায়ের পাশে সমাহিত করা হয়।
সন্তান
হাসান রেজা খানের তিন ছেলে:
কায়সার বাগ
কায়সার বাগ (হিন্দি: क़ैसरबाग़, উর্দু:, , সম্রাটের বাগান) ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন।
বাংলাদেশের সমাজতান্ত্রিক দল (মার্কসবাদী)
বাংলাদেশের সমাজতান্ত্রিক দল (মার্কসবাদী) বাংলাদেশে মার্কসবাদ-লেনিনবাদ এর চিন্তাধারায় পরিচালিত একটি রাজনৈতিক দল। দলটি বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে।
জামে মসজিদ, প্রেস্টন
জামে মসজিদ যুক্তরাজ্যের ইংল্যান্ডের ল্যাঙ্কাশায়ারের প্রেস্টনে অবস্থিত বৃহত্তম এবং দীর্ঘতম মসজিদ।
বাংলাদেশের সমাজতান্ত্রিক দল (মার্কসবাদী)
ভারতের বিপ্লবী রাজনীতির তাত্ত্বিক শিবদাস ঘোষকে কমিউনিস্ট আন্দোলনের আন্তর্জাতিক অথরিটি হিসেবে স্বীকৃতি না দেয়ার কারণে ২০১৩ সালে বাংলাদেশের সমাজতান্ত্রিক দল (বাসদ) থেকে দুইজন কেন্দ্রীয় নেতা বের হয়ে নতুন দল বাসদ (মার্কসবাদী) গঠন করেন।  ২০২০ সালের ফেব্রুয়ারি মাসে দলটির আরেক দফা ভাঙন ঘটে।
জামে মসজিদ, প্রেস্টন
ইতিহাস
১৯৬৪ সালে ২৪ গ্রেট আভেনহাম সড়কে মসজিদটি প্রতিষ্ঠিত হয় এবং তারপরে ১৯৬৭ সালে ১৮টি ক্লেরেডন সড়কে প্রেস্টনের মুসলিম সম্প্রদায় জায়গা অধিগ্রহণ করে, যা ১৯৮৪ সালে বর্তমানের জামে মসজিদের নির্মাণকাজ শেষ হবার আগ পর্যন্ত সেইখানেই অবস্থান করে। মসজিদের ক্ষমতা, অবস্থান এবং নামজিদের বিভিন্নতার কারণে এটি প্রিস্টনের কেন্দ্রীয় মসজিদ হিসাবে পরিচিত।
মুসলিম সম্প্রদায়ের প্রয়োজনীয় সাহায্যের জন্য ১৯৬২ সালে প্রিস্টন মুসলিম সোসাইটি গঠিত হয়।
বাংলাদেশের সমাজতান্ত্রিক দল (মার্কসবাদী)
দলটির মাসিক মুখপত্রের নাম সাম্যবাদ।
জামে মসজিদ, প্রেস্টন
সুবিধা
প্রধান নামাজঘরে প্রায় ৯০০ জন একসাথে নামাজ পড়তে পারে। নামাজঘরের পাশে দুটি কক্ষ রয়েছে যা বিভিন্ন কাজে ব্যবহার করা হয়, তবে মূল নামজঘরের সক্ষমতা বাড়ানোর জন্য এবং যখন প্রয়োজন হবে তখন এটি নামাজঘরের সাথে যুক্ত করা যেতে পারে। মসজিদ সংলগ্ন একটি বহুমুখী ব্যবহারযোগ্য মিলনায়তন রয়েছে, যা যুব ক্লাবের বিভিন্ন পাঠদান কাজে এবং অনুষ্ঠান আয়োজনে ব্যবহার হয়।
১৭৬৭ সালের জামে শিক্ষা একাডেমীর মূল ভবনটি মসজিদ হিসাবে প্রতিস্থাপনের প্রক্রিয়াধীন রয়েছে। নতুন আধুনিক ভবনটি সম্প্রদায়ের শিক্ষাগত প্রয়োজনগুলি পূরণে সহায়তা করবে।
বাংলাদেশের সমাজতান্ত্রিক দল (মার্কসবাদী)
ইতিহাস
সংগঠনে মতাদর্শের যথাযথ প্রয়োগ না ঘটায় ফেব্রুয়ারি ২০২০-এ ভাঙ্গন ঘটে। শুভ্রাংশু চক্রবর্তীসহ ১৬ জন নেতাকর্মীকে বহিষ্কারের মাধ্যমে এই ভাঙন তরান্বিত হয়। সারাদেশ থেকে বেরিয়ে যাওয়া নেতাকর্মীরা আবার বাংলাদেশের সমাজতান্ত্রিক দল (মার্কসবাদী) - কেন্দ্রীয় পাঠচক্র ফোরাম নামে নতুন দল গঠনের চেষ্টা চালায়। এই অংশটি ২০২১ সালের ৩ এপ্রিল বাংলাদেশের সাম্যবাদী আন্দোলন (সিএমবি) নামে আত্মপ্রকাশ করে।
জামে মসজিদ, প্রেস্টন
স্থাপত্য
মসজিদটি মধ্যপ্রাচ্য এবং ইউরোপীয় 'দুর্গের মতো' স্থাপত্যের মিশ্রণে অনন্য নকশার জন্য পরিচিত।
বাংলাদেশের সমাজতান্ত্রিক দল (মার্কসবাদী)
গণ সংগঠনসমূহ
বাসদ (মার্কসবাদী) সমাজের বিভিন্ন স্তরের মানুষের সাথে যুক্ত। তাদের সাথে সম্পৃক্ত গণ সংগঠনগুলো হলো -
বাসদ সংক্রান্ত পুস্তকসমূহ
বাসদ(মার্কসবাদী) এর প্রকাশনা
বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,
লেখপোখরা
লেখপোখরা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৭৪৯ জন এবং খানার সংখ্যা ছিল ৪৮১ টি।
বুল্লাই নদী
বুল্লাই নদী বাংলাদেশের উত্তর-পশ্চিমাঞ্চলের নীলফামারী এবং রংপুর জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুল্লাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৪। নদীর গভীরতা থাকে ২.৫ মিটার।
মজুনু
মজুনু (மஜ்னு) হচ্ছে ২০০১ সালে মুক্তিপ্রাপ্ত তামিল চলচ্চিত্র। রবিচন্দ্রের পরিচালনায় চলচ্চিত্রটিতে প্রশান্ত, রিঙ্কি খান্না, সোনু সুদ, রঘুবরণ, রতি অগ্নিহোত্রী এবং বিবেক ছিলেন। মারামারি এবং প্রণয়ধর্মীয় এই চলচ্চিত্রের সঙ্গীত পরিচালক ছিলেন একই বছরেই মুক্তিপ্রাপ্ত তামিল মিন্নালে এবং হিন্দি র‍্যাহনা হ্যায় তেরে দিল মেঁর সঙ্গীত পরিচালক হরিষ জয়রাজ, মিন্নালে ২০০১ সালের অন্যতম জনপ্রিয় তামিল চলচ্চিত্র ছিলো যার গানগুলো ছিলো আকাশছোঁয়া জনপ্রিয় তবে এই চলচ্চিত্রের গান তেমন একটা জনপ্রিয়তা না পেলেও প্রশান্ত আর রাজেশ খান্নার মেয়ে রিঙ্কি খান্নার অভিনয় মানুষের কিছুটা ভালো লেগেছিলো, কাহিনীও দর্শকরা অল্প একটু পছন্দ করেছিলো এবং 'মুদাল কানাভে' গানটি কিছুটা জনপ্রিয়তা পেয়েছিলো। চলচ্চিত্রটির অডিও সিডি বাজারে আসার অনুষ্ঠান উদ্বোধনে লারা দত্ত এসেছিলেন যিনি ২০০০ সালে সুন্দরী প্রতিযোগিতায় অংশ নিয়েছিলেন।
রেফারি (ফুটবল)
আন্তর্জাতিক ফুটবল অ্যাসোসিয়েশন বোর্ড (আইএফএবি) খেলার আইনসমূহ নির্ধারণ করে। রেফারি এবং খেলার অন্যান্য আধিকারিকদের লাইসেন্স এবং প্রশিক্ষণ প্রদান করে এর সদস্য জাতীয় সংস্থাগুলি।
পরিষেবার জন্য রেফারিদের পারিশ্রমিক লিগের উপর নির্ভর করে। অনেকে পুরোপুরি অপেশাদার, কেউ কেউ সামান্য পারিশ্রমিক দেন বা তাঁদের ব্যয় পরিশোধ করে দেন এবং কিছু দেশে সীমিত সংখ্যক রেফারি আছেন - মূলত যাঁরা তাঁদের দেশের শীর্ষ লিগে দায়িত্ব পালন করেন - তাঁদেরকে জাতীয় সমিতিগুলি পূর্ণ-সময় নিযুক্ত করে এবং প্রতিটি ধারক মরসুমের জন্য গ্রহণ করে ও সেই সাথে ম্যাচ প্রদান করে।
প্রতিটি জাতীয় সংস্থা তারঁ শীর্ষ কর্মকর্তাদের ফিফার কাছে ফিফার আন্তর্জাতিক রেফারি তালিকায় অন্তর্ভুক্ত হয়ে অতিরিক্ত সম্মান পাওয়ার জন্য সুপারিশ করে। জাতীয় দলের মধ্যে আন্তর্জাতিক খেলাগুলিতে ফিফার আধিকারিকদের প্রয়োজন। অন্যথায় স্থানীয় জাতীয় সংস্থা নির্ধারণ করে কনিষ্ঠতম যুব গেম থেকে পেশাদার ম্যাচের মাধ্যমে কর্মকর্তাদের পদমর্যাদা, অগ্রগতি এবং তাঁদের প্রশিক্ষণের পদ্ধতি।
ক্ষমতা এবং কর্তব্য
রেফারির ক্ষমতা এবং কর্তব্যগুলি খেলার আইনসমূহের আইন৫ দ্বারা বর্ণিত হয়েছে। এর মধ্যে রয়েছে:
ক্ষমতা
কর্তব্য
ইতিহাস
ফুটবল এর রেফারি সম্পর্কে ১৫৮১ সালে প্রথম বর্ণনা করেন রিচার্ড মুলকাস্টার। "ফোটবল" (foteball) এর এই বর্ণনায় তিনি "দলগুলির উপর বিচারক" ব্যবহারের পক্ষে পরামর্শ দেন। আধুনিক যুগে রেফারির প্রথম উল্লেখযোগ্য প্রয়োগ ঘটে ইংলিশ পাবলিক স্কুল ফুটবল গেমস এ ১৮৪৫ সালে স্বনামধন্য এটোন ফুটবলে। ম্যাচ রিপোর্টের উল্লেখ পাওয়া যায় ১৮৪২ সালে। রোচডেল এ বডিগার্ডস ক্লাব এবং ফেয়ারর্নট ক্লাবের মধ্যে অনুষ্ঠিত একটি ফুটবল খেলায় এর ব্যবহার করা হয়েছিল।
কোডিফায়েড খেলাধুলো শুরুর বছরগুলিতে ধারণা করা হয়েছিল যে ভদ্রলোক খেলোয়াড়রা ইচ্ছাকৃতভাবে কখনই ফাউল করবেন না। তাঁরা তাঁদের মধ্যে আলোচনার মাধ্যমে বিরোধগুলি পর্যাপ্ত পরিমাণে মিটমাট করে নেবেন। যাইহোক খেলা আরও প্রতিযোগিতামূলক হওয়ার সাথে সাথে এর (রেফারি) প্রয়োজনীয়তা বাড়তে থাকে। প্রথমদিকে দু'জন আম্পায়ারের উপস্থিত ছিল। দলপ্রতি একজন করে আম্পায়ার থাকত। তাঁরা একমত না হতে পারলে রেফারির (গেমের টাইমকিপার) কাছে নিস্পত্তির জন্য রেফার করা হত।
বর্তমানের প্রভাবশালী অবস্থানে রেফারিদের পদোন্নতি জন্য ১৮৯১ সালে আইনের একটি বড় পুনর্গঠনের মাধ্যমে আম্পায়ারদের লাইনসম্যান এর ভূমিকায় রূপান্তর ঘটানো হয়েছিল।
প্রথা
thumb|250px|চিরাচরিত প্রথা হিসেবে [[পোল্যান্ড|পোলিশ ক্রিসমাসে খাদ্য পরিবেশনার দৃশ্য]]প্রথা বা রীতি (Tradition, Custom, System) হচ্ছে সুদীর্ঘকাল থেকে চলে আসা যে কোন ধরনের ধর্মীয় আচার-অনুষ্ঠান, নিয়ম-কানুন, বিধি-নিষেধ, বিশ্বাস অথবা কর্মকাণ্ড যা অধিকাংশ সাধারণ জনগণ বা সমাজ কর্তৃক উৎপত্তিকাল থেকে যুগ যুগ ধরে বিনাদ্বিধায় পালন করাসহ মেনে চলে আসছে।(প্রথার সুসংগঠিত সংজ্ঞাঃ সুদীর্ঘকাল থেকে চলমান আচার অনুষ্ঠান, ধর্মীয় রীতিনীতি, নিয়ম-কানুন,আদেশ-নিষেধ, বিশ্বাস বা কর্মকাণ্ড যা অধিকাংশ সমাজ বা সাধারণ জনগণ কর্তৃক উৎপত্তিকাল হতে যুগ যুগান্তর ধরে বিনাদ্ধিধায় কঠোরভাবে মেনে আসাকে প্রথা বলে।)
বৈশিষ্ট্য
প্রথা সামাজিক আচার নামেও পরিচিত। একসময় তা সামাজিক অনুষ্ঠানে পরিণত হয়। সুন্দর, শোভন, সামাজিক অভ্যাসগুলো প্রথা হয়ে ওঠে। প্রথা ব্যক্তিগত কোন বিষয় নয়। এর সাথে সামাজিক সম্পর্ক রয়েছে। প্রথা পালনে কিছুটা সামাজিক বাধ্যবাধকতা আছে।
প্রথায় কতকগুলো বৈশিষ্ট্য রয়েছে। যথা -
সমাজে অবস্থানরত বিভিন্ন স্তরের সদস্য বা প্রতিবেশীর সাথে কিরূপ আচরণ বা সম্পর্ক সৃষ্টি করা উচিত তা সামাজিক প্রথার উপর নির্ভরশীল। গুরুজনদের সম্মান জানানো, সালাম বা শুভেচ্ছা বিনিময়, শ্রদ্ধা ও সৌহার্দ্যমূলক মনোভাব, বিবাহ অনুষ্ঠান ও আমন্ত্রিত অতিথিদেরকে আদর-আপ্যায়ন, নববর্ষ পালন, স্বাধীনতা দিবস উদ্‌যাপন ইত্যাদি প্রথার প্রকৃষ্ট উদাহরণ।
উৎপত্তি
প্রথা হাজার-হাজার বছর পূর্বেকার বিষয়বস্তুকে তুলে ধরে। এর ইংরেজি হচ্ছে ট্র্যাডিশন যা ল্যাটিন ভাষার ট্র্যাডার বা ট্র্যাডারার থেকে রূপান্তরিত হয়েছে। এর অর্থ দাঁড়ায় বহন করা, হস্তান্তর করা, নিরাপদে সংরক্ষণপূর্বক তুলে ধরা। পাশাপাশি নিত্য-নতুন প্রথারও জন্ম হচ্ছে। মূলতঃ প্রাচীন রোমানদের আইনে বৈধভাবে সম্পত্তি স্থানান্তর এবং উত্তরাধিকার নির্ণয়ে এর প্রবর্তন ও প্রয়োগ ঘটে। নৃতাত্ত্বিকগণ মনে করেন যে, প্রথার উৎপত্তি হয়েছে কোন উদ্দেশ্য পূরণের স্বার্থে। সময়ের প্রয়োজনে, রাজনৈতিক বা সাংস্কৃতিক কারণ এর অন্যতম নিয়ামক। ফলে নৃতত্ত্ব এবং জীববিদ্যায় প্রথাকে স্বীকৃতি ও মর্যাদা প্রদান করেছে।
এন্থনী গিডেন্স এবং তার সহযোগীরা মনে করেন, প্রথার আধুনিক অর্থ উপলদ্ধিতে ইউরোপীয়রা গত দুই শত বছর ধরে আলোচনা করতে থাকে। শিক্ষা যুগের সময়কালে বিভিন্ন স্বনামধন্য দার্শনিক, চিন্তাবিদগণ সমাজ উন্নয়নে প্রথার ধারণাকে তুলে ধরেছেন।
মুহাম্মাদ আব্দুল হামিদ
অধ্যাপক মুহাম্মদ আবদুল হামিদ (মৃত্যু: ১২ নভেম্বর ২০০২) হলেন বাংলাদেশী অর্থনীতিবিদ, গবেষক, লেখক এবং শিক্ষাবিদ। তিনি ১৮ জুন ১৯৯১ থেকে ২১ মার্চ ১৯৯৫ পর্যন্ত ইসলামী বিশ্ববিদ্যালয়, বাংলাদেশের ৩য় উপাচার্য দায়িত্ব পালন করেন। তিনি রাজশাহী বিশ্ববিদ্যালয়ের অর্থনীতি বিভাগের বিশিষ্ট অধ্যাপক ছিলেন। কুষ্টিয়া শহর থেকে শান্তিডাঙ্গার আগের মূল ক্যাম্পাসে ইবি ক্যাম্পাস ফেরাতে তিনি সরাসরি অবদান রেখেছেন।
প্রাথমিক জীবন এবং শিক্ষা
তিনি রাজশাহী বিশ্ববিদ্যালয়ের অর্থনীতি বিভাগের ছাত্র ছিলেন। স্নাতক শেষ করার পর, তিনি তার অর্থনীতি বিভাগের প্রভাষক পদে আবেদন করেন এবং প্রভাষক হিসেবে মনোনীত হন।
কর্মজীবন
আবদুল হামিদ রাজশাহী বিশ্ববিদ্যালয়ের অর্থনীতি বিভাগে প্রভাষক হিসেবে যোগদান করেন। পরে অধ্যাপক পদে উন্নীত হন। তিনি অর্থনৈতিক প্রবৃদ্ধি ও উন্নয়ন, অর্থনীতির সংকট ইত্যাদি বিষয়ে গবেষণা করেছেন।
ইবি উপাচার্য
১৯৯১ সালের ১৮ জুনে রাষ্ট্রপতি শাহাবুদ্দিন আহমেদের নির্দেশে মুহাম্মাদ আবদুল হামিদকে ইসলামী বিশ্ববিদ্যালয়ের উপাচার্য পদে মনোনীত করা হয়। তিনি কুষ্টিয়া শহরে কিছু অস্থায়ী ভবন নিয়ে ইসলামী বিশ্ববিদ্যালয়ের একাডেমিক কার্যক্রম শুরু করেন। হামিদ তার মনোযোগ ও পরিশ্রম দিয়ে ক্যাম্পাসকে বর্তমান স্থানে ফেরাতে পেরেছিলেন।
ইসলামী বিশ্ববিদ্যালয়ের অধ্যাপক মুঈদ রহমান বলেন,
তিনি কিছু বিজ্ঞান বিভাগ নিয়ে বিজ্ঞান ও প্রযুক্তি অনুষদ খোলেন। বিশ্ববিদ্যালয়ের শিক্ষক নিয়োগে স্থানীয় রাজনীতির প্রভাবে তিনি উপাচার্যের পদ থেকে পদত্যাগ করতে বাধ্য হন। তিনি ২১ মার্চ ১৯৯৫ সালে ইসলামী বিশ্ববিদ্যালয়ে ছেড়ে চলে যান, তিনি ৩ বছর ৯ মাস ৩ দিন উপাচার্য হিসাবে দায়িত্ব পালন করেন। তিনি ইসলমী বিশ্ববিদ্যালয়ের সুন্দর প্রাকৃতিক দৃশ্যের রূপকার।
মৃত্যু
হামিদ ১২ নভেম্বর ২০০২ সালে বার্ধক্যজনিত কারণে মৃত্যুবরণ করেন। তার মৃত্যুতে রাজশাহী বিশ্ববিদ্যালয় ও ইসলামী বিশ্ববিদ্যালয়ের উপাচার্য ও শিক্ষকবৃন্দ শোক প্রকাশ করেন। এবং দোয়া মাহফিলের আয়োজন করেছিলেন।
প্রকাশনা
মুহাম্মদ আবদুল হামিদের ৬টি ভাষায় প্রায় ৩৮টি প্রকাশনার অনেক গবেষণা ও জার্নাল প্রকাশনা রয়েছে। রেফারেন্স সহ সর্বাধিক প্রভাব এবং গুরুত্বপূর্ণ প্রকাশনা উল্লেখ করা হল:
নিগালচুলা
নিগালচুলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৪৪৩ জন এবং খানার সংখ্যা ছিল ৪১৮ টি।
আমিরুল মুমিনিন
বর্তমান বিশ্বে ১০০ বছর পর (২০২১) সালে তালেবান আফগানিস্তানে ক্ষমতায় আসার মাধ্যমে নতুন আমিরুল মুমিনিন উপাধি লাভ করেছে ,যেহুতু তারা খিলাফত পুনরুদ্ধার করেছে |
তথ্যসূত্র
<References/>
বিক্রমার্জুন বিজয়
বিক্রমার্জুন বিজয় (Kannada- ವಿಕ್ರಮಾರ್ಜುನ ವಿಜಯ; পরাক্রমী অর্জুনের বিজয়) বা পম্প ভারত হল দশম শতাব্দীর জৈন কবি পম্পের (৯০২-৯৭৫ খ্রিস্টাব্দ) একটি ধ্রুপদি রচনা। এটি বেদব্যাস রচিত হিন্দু মহাকাব্য মহাভারতের কন্নড় সংস্করণ। পম্প পাণ্ডব রাজপুত্র অর্জুনকে নায়ক করে এই গ্রন্থটি রচনা করেন। মূল মহাভারতের অনেক ঘটনার সম্পূর্ণ পৃথক বর্ণনা এই গ্রন্থে পাওয়া যায়, যার মধ্যে সর্বাপেক্ষা উল্লেখযোগ্য ঘটনাটি হল কুরুক্ষেত্র যুদ্ধের পরে যুধিষ্ঠির ও দ্রৌপদীর পরিবর্তে অর্জুন ও সুভদ্রার রাজা ও রানি হওয়া।
রাষ্ট্রকূট সামন্ত শাসক বেমুলবাদের চালুক্য রাজা দ্বিতীয় অরিকেশরীর সভাকবি পম্প সর্বাধিক খ্যাতি অর্জন করেন বিক্রমার্জুন বিজয় (পম্প ভারত) ও আদিপুরাণ গ্রন্থ দু’টির জন্য। দুই গ্রন্থই ‘চম্পু’ শৈলীতে রচিত এবং পরবর্তীকালের কন্নড় সাহিত্যে এই শৈলীতে রচিত সকল গ্রন্থের আদর্শে পরিণত হয়। জৈন লেখক পম্প, পোন্ন ও রন্নের রচনাকে ‘কন্নড় সাহিত্যের ত্রিরত্ন’ আখ্যা দেওয়া হয়।
দরকারবাদ
দরকারবাদ একটি দার্শনিক মতবাদ যার মূল বক্তব্য হলো কেবল মানব জীবনের জন্য প্রাসঙ্গিক ও উপযোগী ভাবই সত্য বলে গ্রহণযোগ্য। এর ইংরেজি প্রতিশব্দ Pragmatism. শব্দটি চার্লস পার্স (Charles Piers) সর্বপ্রথম ১৮৭৮ খ্রিষ্টাব্দে তার ‘How to make our ideas clear’ প্রবন্ধে ব্যবহার করেছেন। এ-মতবাদ অনুসারে, একটি ভাব তখনই সত্য বলে পরিগণিত হবে যখন ব্যবহারিক জীবনে তা কার্যকর ও দরকারি বলে পরিগণিত হবে। দরকারি না হলে সে-ভাব অর্থহীন। ভাবের সত্যাসত্য নির্ভর করে তার দরকারিতা বা উপযুক্ততার উপর। এ-দর্শন হলো মানবজীবনের বাস্তব দিকের দর্শন। এ-দর্শনকে মানবতাবাদী দর্শনও বলা হয়।
দরকারবাদ ও পার্স
পার্সের মতে, ধারণার কোনো স্বতঃপ্রামাণ্যতা নেই। সত্যতা হলো ধারণার কোনো আগন্তক গুণ বিশেষ। ধারণার সত্যতা পরীার সাফল্যেও মাধ্যমে সৃষ্ট গুণ বিশেষ। কোনো ধারণার সত্যতা পরী করতে গিয়ে যদি দেখা যায় যে, সে ধারণার আমাদের জীবনের কাজের সহায়ক তবে তখন আমরা ধারণাটিকে সত্য বলে গ্রহণ করতে পারি। এ-হিসেবে ধারণার ব্যবহারিক উপযোগিতা অথবা দরকার অথবা মূল্যই হচ্ছে এর সত্যতা।
ব্রায়ান মরিসন
ব্রায়ান মরিসন (১৪ আগস্ট ১৯৪২ - ২৭ সেপ্টেম্বর ২০০৮) ছিলেন ইংরেজ ব্যবসায়ী, সঙ্গীত প্রকাশক এবং পোলো খেলোয়াড়।
জীবনী
মরিসন ১৪ আগস্ট ১৯৪২ সালে যুক্তরাজ্যে জন্ম নেন। তিনি পিংক ফ্লয়েডের প্রতিনিধি হিসাবে কাজ করেছিলেন। তার সংস্থা, ব্রায়ান মরিসন এজেন্সি, আর অ্যান্ড বি এবং প্রগ্রেসিভ রক সঙ্গীতের জন্য লন্ডনের শীর্ষস্থানীয় বুকিং এজেন্ট হয়ে ওঠার পাশাপাশি মার্কিন যুক্তরাষ্ট্রে বিভিন্ন ব্যান্ডের সফর আয়োজনে নিয়োজিত ছিল।
লন্ডনের হ্যাম পোলো ক্লাবে খেলা শেখার পরে পোলোর প্রতি মরিসনের আবেগ তৈরি হয়েছিল। কিছু কালের জন্য তিনি ক্লাবটির সভাপতি ছিলেন। পরে মরিসন তার নিজস্ব পোলো ক্লাব রয়্যাল কাউন্টি অফ বার্কশায়ার পোলো ক্লাব প্রতিষ্ঠা করেন। ২০০৮ সালের সেপ্টেম্বরে পোলো খেলতে গিয়ে এক দুর্ঘটনার পরে কোমায় থাকার পর মারা যান। মৃত্যুর পর তার ছেলে জামি ইংল্যান্ডের প্রতিনিধিত্ব করেছিলেন এবং পরে ক্লাবের সভাপতি নিযুক্ত হন।
হরিপদ দত্ত
হরিপদ দত্ত বাংলাদেশের একজন স্বনামধন্য ঔপন্যাসিক, প্রাবন্ধিক, গল্পকার। তিনি ২০০৬ সালে উপন্যাস শাখায় বাংলা একাডেমি পুরস্কার লাভ করেন।
প্রকাশিত গ্রন্থের তালিকা
তিনি নিয়মিতভাবে লেখালেখি করে থাকেন। সাহিত্য, রাজনীতি, দর্শন ইত্যাদি বিভিন্ন বিষয় নিয়ে বিভিন্ন দৈনিকে লিখে থাকেন। তার লিখিত বইগুলোর মধ্যে উল্লেখযোগ্য হলো
জগৎ সুন্দর মল্ল
থাম্ব|200px|জগৎ সুন্দর মল্ল ডান|থাম্ব|200px|জগৎ সুন্দর মল্ল কৃত নেপাল ভাষায় ঈশপের গল্প এর অনুবাদ, ১৯১৫ খ্রিষ্টাব্দে প্রথম প্রকাশিত'' জগৎ সুন্দর মল্ল (১৮৮২ - ১৯৫২) (দেবনাগরী: जगत सुन्दर मल्ल) হলেন একজন নেপালি শিক্ষক ও লেখক, যিনি সাধারণ মানুষের শিক্ষার জন্য জীবন উৎসর্গ করেন।
খাল
thumb|আয়ারল্যান্ডের [[রয়্যাল ক্যানেল।]]
জগৎ সুন্দর মল্ল
জগৎ সুন্দর সরকারি বাধা উপেক্ষা করে তার গৃহে একটি বিদ্যালয় প্রতিষ্ঠা করেন। নেপালের তৎকালীন ক্ষমতাসীন রাণা রাজারা দেশে আধুনিক শিক্ষা প্রচলনের বিরোধী ছিলেন।  তিনি ইংরেজি শিক্ষায় জোর দেন এবং সেই সাথে নেপালি ভাষাগুলোয় পাঠ্যপুস্তক রচনা ও প্রকাশ করেন। কেননা, তিনি বিশ্বাস করতেন যে, শিশুদের তাদের মায়ের ভাষায় কিছু শেখানো হলে তারা খুব দ্রুত শিখে নেয়। এছাড়া নেপাল ভাষার চার স্তম্ভের অন্যতম হিসেবেও তাকে সম্মানিত করা হয়।
খাল
খাল মানুষের তৈরি পানির গতিপথ। খাল সাধারণত দুই রকমের হয়, এছাড়াও বিভিন্ন শহরের মধ্যে দিয়ে অতিবাহিত শহুরে খাল বলে একধরনের খাল আছে। যেমন ভেনিস, আমস্টারডাম অথবা ব্যাংকক।